खसरे का टीका
खसरे का टीका एक ऐसा टीका है जो खसरे की रोकथाम में बहुत प्रभावी है। पहली खुराक के बाद नौ माह से अधिक की उम्र के 85% बच्चे तथा 12 माह से अधिक की उम्र वाले 95% बच्चे प्रतिरक्षित (सुरक्षित) हो जाते हैं। पहली खुराक के बाद जिन बच्चों में प्रतिरक्षा विकसित नहीं होती है, उनमें से लगभग सभी दूसरी खुराक के बाद सुरक्षित हो जाते हैं। जब किसी जनसंख्या में टीकाकरण की दर 93% से अधिक हो जाती है तो आम तौर पर खसरे का प्रकोप नहीं उभरता है; हालांकि टीकाकरण की दर घटने पर खसरा फिर से हो सकता है। इस टीकाकरण की प्रभावशीलता कई वर्षों तक प्रभावी रहती है। समय के साथ इसका कम प्रभावी होना अस्पष्ट है। यह वैक्सीन उस रोग के विरुद्ध रोकथाम कर सकता है यदि इसे रोग होने के कुछ-एक दिनों के अंदर दे दिया जाए।
टीका कूटनीति
टीका कूटनीति (वैक्सीन कडिप्लोमैसी) से आशय किसी देश द्वारा अपने राजनयिक सम्बन्ध तथा अन्य देशों में अपने प्रभाव को बढ़ाने से है। भारत ने अपने पड़ोसी देशों सहित विश्व के सैकड़ों देशों को कोविड-१९ का टीका उपलब्ध कराकर एक महान सम्मान प्राप्त की है। कोरोना महामारी के चलते विश्व में अंतर्राष्ट्रीय स्तर पर पैदा हुए वैक्सीन डिप्लोमैसी में कोविशील्ड (Covishield) ने भारत को चीन से बेहद आगे कर दिया है। चीन की वैक्सीन को कुछ मुट्ठीभर देशों ने ही मान्यता दी है। जबकि भारत की वैक्सीन को दुनिया के ज्यादातर देशों ने मान्यता दी है। चीन ने नेपाल और पाकिस्तान को ही वैक्सीन की आपूर्ति की है वहीं भारत ने अब तक करीब 20 देशों की वैक्सीन की आपूर्ति करके इस मामले में चीन को काफी पीछे छोड़ दिया है।